# *Projekts*

## LATVIJAS REPUBLIKAS MINISTRU KABINETS

2021.gada Noteikumi Nr.

Rīgā (prot.Nr. §)

**Kārtība, kādā no akcīzes nodokļa atbrīvo atsevišķus tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļas un tabakas aizstājējproduktus**

*Izdoti saskaņā ar likuma*

*„Par akcīzes nodokli”*

[*17.panta*](https://likumi.lv/ta/id/81066-par-akcizes-nodokli#p26)*pirmo daļu*

*un 1.1 daļu, un*

*17.1 panta otro daļu*

1. **Vispārīgie jautājumi**
   * + 1. Noteikumi nosaka:
   1. kārtību, kādā no akcīzes nodokļa (turpmāk — nodoklis) atbrīvo denaturētus tabakas izstrādājumus;
   2. nosacījumus, kādi tabakas izstrādājumi ir uzskatāmi par denaturētiem;
   3. kārtību, kādā no nodokļa atbrīvo tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļas un tabakas aizstājējproduktus, kurus iznīcina vai izmanto kvalitātes noteikšanai.
2. Noteikumi neattiecas uz konfiscētiem tabakas izstrādājumiem, elektroniskajās smēķēšanas ierīcēs izmantojamiem šķidrumiem, elektroniskajās smēķēšanas ierīcēs izmantojamo šķidrumu sagatavošanas sastāvdaļām un tabakas aizstājējproduktiem.
3. **Denaturētie tabakas izstrādājumi**
4. Par denaturētiem tabakas izstrādājumiem uzskata produktus, kuri atbilst vienam no šādiem nosacījumiem:

[3.1](https://likumi.lv/ta/id/86817#n2.1). tie ir sasmalcināti ļoti sīkās daļās (putekļos), kas neatgriezeniski liedz iespēju izmantot šos produktus citu tabakas izstrādājumu ražošanai vai patērēšanai;

3.2. tiem ir pievienotas ķīmiskas vielas, kas neatgriezeniski liedz iespēju izmantot šos produktus citu tabakas izstrādājumu ražošanai vai patērēšanai.

4. Denaturēt tabakas izstrādājumus ir atļauts akcīzes preču noliktavā tikai tādam apstiprinātam akcīzes preču noliktavas turētājam (turpmāk – noliktavas turētājs), kuram atļauts veikt darbības ar tabakas izstrādājumiem. Noliktavas turētājs ne vēlāk kā divu darbdienu laikā pirms tabakas izstrādājumu denaturēšanas rakstiski informē Valsts ieņēmumu dienestu par denaturēšanas laiku un veidu. Tabakas izstrādājumus denaturē, kā arī atbilstības novērtēšanai nepieciešamo denaturēto tabakas izstrādājumu paraugu ņem Valsts ieņēmumu dienesta pilnvarotās amatpersonas klātbūtnē.

5. Atļauts ievest denaturētus tabakas izstrādājumus no Eiropas Savienības dalībvalstīm un valstīm, kas nav Eiropas Savienības dalībvalstis, ja tos pārvieto uz akcīzes preču noliktavu, kurā atļauts veikt tabakas izstrādājumu denaturēšanu. Noliktavas turētājs atbild par turpmākajām darbībām ar denaturētiem tabakas izstrādājumiem.

6. Tabakas izstrādājumi (arī tie, kuri ievesti no Eiropas Savienības dalībvalstīm vai valstīm, kas nav Eiropas Savienības dalībvalstis) tiek uzskatīti par denaturētiem, ja tie atbilst šo noteikumu prasībām un ir piegādāti šajos noteikumos noteiktajā kārtībā. Ja tabakas izstrādājumi (arī tie, kuri ievesti no Eiropas Savienības dalībvalstīm vai valstīm, kas nav Eiropas Savienības dalībvalstis) neatbilst šo noteikumu prasībām vai netiek piegādāti šajos noteikumos noteiktajā kārtībā, tiem piemēro akcīzes nodokli saskaņā ar likumu “[Par akcīzes nodokli](https://likumi.lv/ta/id/81066-par-akcizes-nodokli)”. Šajā gadījumā atbildīgs par akcīzes nodokļa maksāšanu ir noliktavas turētājs.

7. Denaturētos tabakas izstrādājumus ir atļauts piegādāt tikai tiem komersantiem, zemnieku saimniecībām un citiem uzņēmumiem, kuri denaturētos tabakas izstrādājumus izmanto augsnes uzlabošanas līdzekļu, augu aizsardzības līdzekļu un tamlīdzīgu dārzkopības līdzekļu ražošanā un kuri ir saņēmuši atbilstošu Zemkopības ministrijas apliecinājumu.

8. Noliktavas turētājs nemaksā nodokli par denaturētajiem tabakas izstrādājumiem, ja tos piegādā šo noteikumu 7.punktā minētajām personām.

9. Denaturētus tabakas izstrādājumus atbrīvo no nodokļa, ja noliktavas turētājs akcīzes nodokļa deklarācijai pievieno:

9.1. ziņas par denaturēto tabakas izstrādājumu daudzumu;

9.2. ziņas par nodokļu maksātāju, kuram denaturētie tabakas izstrādājumi tiks piegādāti (nosaukums, adrese, nodokļu maksātāja reģistrācijas numurs);

9.3. ziņas, ka denaturētie tabakas izstrādājumi tiks piegādāti komersantiem, kas ir saņēmuši 7.punktā minēto Zemkopības ministrijas apliecinājumu;

9.4. šo noteikumu [7.punktā](https://likumi.lv/ta/id/86817#p6) minēto Zemkopības ministrijas apliecinājumu, kas izsniegts personai, kurai denaturētie tabakas izstrādājumi tiks piegādāti (iesniedz apstiprinātu kopiju).

1. **Kārtība, kādā no nodokļa atbrīvo tabakas izstrādājumus, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļas un tabakas aizstājējproduktus kurus izmanto kvalitātes noteikšanai vai iznīcina**

10. Nodokļa maksātājs nemaksā nodokli par tabakas izstrādājumiem, elektroniskajās smēķēšanas ierīcēs izmantojamiem šķidrumiem, elektroniskajās smēķēšanas ierīcēs izmantojamo šķidrumu sagatavošanas sastāvdaļām un tabakas aizstājējproduktiem, kurus izmanto tabakas izstrādājumu kvalitātes noteikšanai, tai skaitā testēšanas rezultātu pareizības pārbaudei, ja tas Valsts ieņēmumu dienestā papildus nodokļa deklarācijai iesniedz testēšanas pārskatu (ja minētais dokuments izsniegts citā Eiropas Savienības dalībvalstī, iesniedz tā tulkojumu valsts valodā), kuru izsniegusi testēšanas laboratorija, kas akreditēta nacionālajā akreditācijas institūcijā saskaņā ar normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai citas Eiropas Savienības dalībvalsts paziņotā laboratorija, kas noteikusi minēto preču kvalitāti, vai attiecīgās testēšanas laboratorijas apliecinājumu (ja minētais dokuments izsniegts citā Eiropas Savienības dalībvalstī, iesniedz tā tulkojumu valsts valodā), ka preces tiks izmantotas testēšanas rezultātu pareizības pārbaudei.

11. Šo noteikumu 10.punktā minētajā pārskatā vai apliecinājumā norāda tabakas izstrādājumu, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļu un tabakas aizstājējproduktu kvalitātes noteikšanai izmantoto vai testēšanas rezultātu pareizības pārbaudei paredzēto minēto preču veidu un daudzumu, kā arī ziņas par akcīzes nodokļa markām (sērija, numuru intervāls, cigaretēm – arī maksimālā mazumtirdzniecības cena un cigarešu skaits paciņā), ja tabakas izstrādājumi, elektroniskajās smēķēšanas ierīcēs izmantojamie šķidrumi, elektroniskajās smēķēšanas ierīcēs izmantojamo šķidrumu sagatavošanas sastāvdaļas un tabakas aizstājējprodukti ir marķēti ar akcīzes nodokļa markām saskaņā ar likumu “[Par akcīzes nodokli](https://likumi.lv/ta/id/81066-par-akcizes-nodokli)”.

12.  Lai iznīcināmos tabakas izstrādājumus atbrīvotu no nodokļa saskaņā ar likuma “[Par akcīzes nodokli](https://likumi.lv/ta/id/81066-par-akcizes-nodokli)” [17.panta](https://likumi.lv/ta/id/81066-par-akcizes-nodokli#p17) pirmo daļu, noliktavas turētājs tabakas izstrādājumus iznīcina, sadedzinot tabakas izstrādājumus putekļveida kurināmā kurtuvēs vai katlumājās, kurās par kurināmo izmanto cieto kurināmo un kuras ir aprīkotas ar dūmgāzu cieto daļiņu uztveršanas iekārtām.

13. Lai iznīcināmos elektroniskajās smēķēšanas ierīcēs izmantojamos šķidrumus un elektroniskajās smēķēšanas ierīcēs izmantojamo šķidrumu sagatavošanas sastāvdaļas atbrīvotu no nodokļa saskaņā ar likuma “[Par akcīzes nodokli](https://likumi.lv/ta/id/81066-par-akcizes-nodokli)”17.1[panta](https://likumi.lv/ta/id/81066-par-akcizes-nodokli#p17) pirmo daļu, noliktavas turētājs tos iznīcina vienā no šādiem veidiem:

13.1. ja akcīzes preces ir marķētas ar nodokļa markām, tos sasmalcinot kopā ar iepakojumu speciāli aprīkotās iekārtās vai izmantojot citu metodi, kas atbilst vides aizsardzības un ugunsdrošības prasībām, pēc saskaņošanas ar Vides aizsardzības un reģionālās attīstības ministriju vai tās padotībā esošajām iestādēm un attiecīgo pašvaldību;

13.2. ja akcīzes preces nav marķētas ar nodokļa markām, tās iznīcina atbilstoši vides aizsardzības un ugunsdrošības prasībām.

14. Lai iznīcināmos tabakas aizstājējproduktus atbrīvotu no nodokļa saskaņā ar likuma “[Par akcīzes nodokli](https://likumi.lv/ta/id/81066-par-akcizes-nodokli)” 17.1 [panta](https://likumi.lv/ta/id/81066-par-akcizes-nodokli#p17) pirmo daļu, noliktavas turētājs tabakas aizstājējproduktus iznīcina, sadedzinot tabakas aizstājējproduktus kopā ar iepakojumu katlumājās, kurās par kurināmo izmanto cieto kurināmo un kuras ir aprīkotas ar dūmgāzu cieto daļiņu uztveršanas iekārtām.

15. Šo noteikumu [12., 13. un 14.punktā](https://likumi.lv/ta/id/86817#p9.1) minētajā gadījumā noliktavas turētājs tabakas izstrādājumu, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļu un tabakas aizstājējproduktu iznīcināšanas vietu un laiku saskaņo ar Valsts vides dienesta reģionālo vides pārvaldi un attiecīgo pašvaldību.

16. Vismaz piecas darbdienas pirms tabakas izstrādājumu, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļu un tabakas aizstājējproduktu iznīcināšanas noliktavas turētājs rakstiski informē Valsts ieņēmumu dienestu par minēto produktu iznīcināšanas laiku un vietu, produktu veidu, nosaukumu, daudzumu un informāciju par markām, ja tās ir piestiprinātas (sērija, numuru intervāls) Valsts ieņēmumu dienests izvērtē nepieciešamību piedalīties minēto produktu iznīcināšanā.

17. Par tabakas izstrādājumu, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļu un tabakas aizstājējproduktu iznīcināšanu sastāda iznīcināšanas aktu. Iznīcināšanas aktu paraksta noliktavas turētāja pārstāvis un Valsts ieņēmumu dienesta pilnvarotā amatpersona, ja tā ir piedalījusies preču iznīcināšanā.

18. Par iznīcinātiem tabakas izstrādājumiem (izņemot cigaretēm) elektroniskajās smēķēšanas ierīcēs izmantojamiem šķidrumiem, elektroniskajās smēķēšanas ierīcēs izmantojamo šķidrumu sagatavošanas sastāvdaļām un tabakas aizstājējproduktiem, aktā norāda iznīcināto minēto produktu veidu, nosaukumu un kopējo daudzumu Ja iznīcinātie tabakas izstrādājumi ir cigaretes, aktā norāda to nosaukumu, maksimālo mazumtirdzniecības cenu, cigarešu skaitu paciņā un kopējo daudzumu (gabalos). Ja tabakas izstrādājumiem, elektroniskajās smēķēšanas ierīcēs izmantojamiem šķidrumiem, elektroniskajās smēķēšanas ierīcēs izmantojamo šķidrumu sagatavošanas sastāvdaļām un tabakas aizstājējproduktiem ir piestiprinātas akcīzes nodokļa markas, tad aktā norāda informāciju par akcīzes nodokļa markām (sērija, numuru intervāls).

19. Tabakas izstrādājumu, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļu un tabakas aizstājējproduktu iznīcināšanas akts apliecina nolik­tavas turētāja tiesības izmantot akcīzes nodokļa atbrīvojumu.

1. **Noslēguma jautājumi**

20. Atzīt par spēku zaudējušiem Ministru kabineta 2004.gada 25.marta noteikumus Nr.173 “Kārtība, kādā no akcīzes nodokļa atbrīvo atsevišķus tabakas izstrādājumus” (Latvijas vēstnesis, 2004, 56.nr., 2005, 524.nr., 2010, 305.nr., 2018, 729.nr.).

21. Noteikumi stājas spēkā ar 2022.gada 1.janvārī.

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Padomes 2011.gada 21.jūnija Direktīvas 2011/64/ES par tabakas izstrādājumiem piemērotā akcīzes nodokļa struktūru un likmēm.

Ministru prezidents  A.K. Kariņš

Finanšu ministrs  J. Reirs